NORAKSTS

|  |  |
| --- | --- |
| 23.05.2019. | Nr.6/5 |

###### GROZĪJUMI JELGAVAS PILSĒTAS PAŠVALDĪBAS IZGLĪTĪBAS IESTĀDES

###### „JELGAVAS AMATU VIDUSSKOLA” NOLIKUMĀ

(ziņo I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, D.Olte, I.Bandeniece, A.Garančs, R.Šlegelmilhs, J.Strods, S.Stoļarovs, A.Eihvalds, L.Zīverts, A.Rublis), **PRET-** nav, **ATTURAS** – nav,

Saskaņā ar likuma „Par pašvaldībām” 15.panta pirmās daļas 4.punktu, 21.panta pirmās daļas 8.punktu, Izglītības likuma 22.panta pirmo daļu un Vispārējās izglītības likuma 9.panta otro daļu,

**JELGAVAS PILSĒTAS DOME NOLEMJ:**

Izdarīt Jelgavas pilsētas pašvaldības izglītības iestādes „Jelgavas Amatu vidusskola” nolikumā (apstiprināts ar Jelgavas pilsētas domes 25.05.2017. lēmumu Nr.6/16) šādus grozījumus:

1. Izteikt 1.punktu šādā redakcijā:

„1. Jelgavas pilsētas pašvaldības izglītības iestāde „Jelgavas Amatu vidusskola” (turpmāk – izglītības iestāde) ir Jelgavas pilsētas domes (turpmāk – dibinātājs) dibināta profesionālās izglītības iestāde profesionālās un vispārējās izglītības programmu īstenošanai.”

1. Izteikt 11.1.apakšpunktu šādā redakcijā:

„11.1. īstenot profesionālās izglītības, vispārējās pamatizglītības un vidējās izglītības programmas”;

1. Izteikt 11.3.apakšpunktu šādā redakcijā:

„11.3. profesionālās izglītības, vispārējās pamatizglītības un vidējās izglītības programmas īstenot klātienes, neklātienes vai tālmācības formā;”

1. Izteikt 12.punktu šādā redakcijā:

„12. Izglītības iestāde īsteno profesionālās pamatizglītības, profesionālās vidējās izglītības, arodizglītības, profesionālās tālākizglītības, profesionālās pilnveides, neformālās izglītības programmas un citas izglītības programmas komerczinību, administrēšanas, inženierzinātņu un tehnoloģiju, ražošanas un pārstrādes un individuālo pakalpojumu izglītības tematiskajās jomās, atbilstoši aktīvo apgūstamo profesionālo izglītības programmu sarakstam, kas publicēts Valsts izglītības informācijas sistēmā <http://viis.lv>, publiski pieejamās informācijas sadaļā „Aktīvās izglītības programmu licences”. ”

1. Papildināt nolikumu ar 12.1.apakšpunktu šādā redakcijā:

„12.1. Izglītības iestāde īsteno šādas vispārējās izglītības programmas:

12.1.1. pamatizglītības programmu (izglītības programmas kods 21011112);

12.1.2. speciālās pamatizglītības programmu izglītojamiem ar mācīšanās traucējumiem (izglītības programmas kods (21015611);

12.1.3. vispārējās vidējās izglītības vispārizglītojošā virziena programmu (izglītības programmas kods 31011013);

12.1.4. vispārējās vidējās izglītības izlīdzinošo programmu (izglītības programmas kods 36011011).”

1. Aizstāt nolikuma 29. un 32.punktā vārdus „Fizisko personu datu aizsardzības likums” (attiecīgā locījumā) ar vārdiem „Fizisko personu datu apstrādes likums” (attiecīgā locījumā).

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 23.maijā